**สรุปความก้าวหน้าโครงการตลาดประชารัฐ จังหวัดอ่างทอง**

**1. การขับเคลื่อนโครงการตลาดประชารัฐ**

จังหวัดอ่างทองได้ดำเนินการขับเคลื่อนโครงการตลาดประชารัฐจังหวัดอ่างทองมาอย่างต่อเนื่อง และมีการติดตามผลการดำเนินงานมาโดยตลอด และล่าสุดเมื่อวันที่ 22 พฤษภาคม 2561 นายประมวล มุ่งมาตร รองผู้ว่าราชการจังหวัดอ่างทอง ได้เชิญผู้แทนหน่วยงานที่เกี่ยวข้อง ซึ่งทำหน้าที่กำกับดูแลตลาดประชารัฐแต่ละประเภท รวม 6 ประเภทตลาด ได้แก่ สำนักงานพัฒนาชุมชนจังหวัดอ่างทอง สำนักงานส่งเสริมการปกครองท้องถิ่นจังหวัดอ่างทอง สำนักงานพาณิชย์จังหวัดอ่างทอง สำนักงานวัฒนธรรมจังหวัดอ่างทอง องค์การบริหารส่วนจังหวัดอ่างทอง สำนักงานธนาคาร เพื่อการเกษตรและสหกรณ์การเกษตรจังหวัดอ่างทอง และบริษัท ประชารัฐรักสามัคคีจังหวัดอ่างทอง (วิสาหกิจเพื่อสังคม) จำกัด มาร่วมหารือและซักซ้อมแนวทางการขับเคลื่อนโครงการตลาดประชารัฐ (เพิ่มเติม) โดยกำชับให้หน่วยงานที่กำกับดูแลตลาดประชารัฐ และ CMO แต่ละประเภทให้ดำเนินการตามแนวทางที่กระทรวงมหาดไทยสั่งการอย่างเคร่งครัด เพื่อให้การดำเนินโครงการตลาดประชารัฐจังหวัดอ่างทอง บรรลุวัตถุประสงค์และถูกต้องตามระเบียบกฎหมาย

**2. การจัดกิจกรรมโครงการตลาดประชารัฐ**

จังหวัดอ่างทองได้ดำเนินกิจกรรมส่งเสริมการตลาดเชิงรุก เพื่อเป็นการสนับสนุนให้ผู้เข้าร่วมโครงการตลาดประชารัฐ ผู้ประกอบการ ให้มีศักยภาพด้านการผลิต เพิ่มความเข็มแข็งให้กับเศรษฐกิจฐานรากให้ขับเคลื่อนไปได้อย่างมั่นคง เพิ่มมูลค่าผลิตภัณฑ์และสร้างรายได้ให้กับประชาชน ยกระดับศักยภาพของสินค้า และบริการให้ได้มาตรฐานสากล ส่งเสริมการท่องเที่ยวภายใต้ศิลปวัฒนธรรม ลดความเหลื่อมล้ำ สร้างความเป็นอยู่ที่ดีให้กับประชาชน ส่งผลให้เศรษฐกิจโดยรวมสามารถหมุนเวียนได้ จึงได้จัดกิจกรรม ดังนี้

2.1 งานมหัศจรรย์วิถีไทย ยลเสน่ห์เจ้าพระยา – ป่าสัก ระหว่างวันที่ 29 มีนาคม – 3 เมษายน 2561 ณ ศูนย์การค้าเซ็นทรัลเฟสติวัลหาดใหญ่ จังหวัดสงขลา มีรายได้จำนวน 5,626,225 บาท

2.2 งานกินขนม ชมของดี วิถีอ่างทอง ระหว่างวันที่ 6 -10 เมษายน 2561 ณ ศูนย์การค้าเซ็นทรัลพลาซาลำปาง จังหวัดลำปาง มีรายได้จำนวน 943,590 บาท

2.3 งานที่สุดสิ่งศักดิ์สิทธิ์ สงกรานต์ อ่างทอง หนองเจ็ดเส้น ประจำปี 2561 จังหวัดอ่างทอง ระหว่างวันที่ 12-15 เมษายน 2561 มีรายได้จำนวน 404,985 บาท

2.4 งานมหัศจรรย์วิถีไทย ยลเสน่ห์เจ้าพระยา – ป่าสัก ครั้งที่ 2 ระหว่างวันที่ 16 – 21 พฤษภาคม 2561 2561 ณ ศูนย์การค้าฟิวเจอร์พาร์ครังสิต จังหวัดปทุมธานี มีรายได้จำนวน 5,585,528 บาท

2.5 ขณะนี้จังหวัดอ่างทอง ได้จัดงานมหกรรมเจ้าพระยา - ป่าสัก EXPO 2018 กลุ่มจังหวัดภาคกลางตอนบน 2 ระหว่างวันที่ 18 – 27 พฤษภาคม 2561 ณ พระนารายณ์ ราชนิเวศน์ อำเภอเมืองลพบุรี จังหวัดลพบุรี นอกจากนี้จังหวัดยังได้กำหนดจัดงานกินขนม ชมของดี วิถีอ่างทอง ครั้งที่2 ระหว่างวันที่ 1 - 5 มิถุนายน 2561 ณ ลานนาข่า 1 เซ็นทรัลพลาซ่าอุดรธานี จังหวัดอุดรธานี

**3. รายได้จากการจำหน่ายสินค้าโครงการตลาดประชารัฐ**

**จังหวัดอ่างทอง มีรายได้จากการดำเนินโครงการตลาดประชารัฐ ตามนโยบายของรัฐบาล ตั้งแต่วันที่ 5 ธันวาคม 2560 -21 พฤษภาคม 2561 รวมทั้งสิ้น 30,080,112 บาท (สามสิบล้านแปดหมื่นหนึ่งร้อยสิบสองบาท) มีรายได้เพิ่มขึ้น คิดเป็นร้อยละ 46.7 โดยแยกออกเป็นช่วงเวลา ดังนี้**

/(1)จังหวัด

-2-

(1) จังหวัดอ่างทองมีรายได้จากการจำหน่ายสินค้าตามโครงการตลาดประชารัฐ ระหว่างวันที่ 5 ธันวาคม 2560 – 16 มีนาคม 2561 รวม 16,014,854 บาท (สิบหกล้านหนึ่งหมื่นสี่พันแปดร้อย ห้าสิบสี่บาท)

(2) รายได้ระหว่างวันที่ 17 มีนาคม – 21 พฤษภาคม 2561 มีจำนวน 14,065,258 บาท (สิบสี่ล้านหกหมื่นห้าพันสองร้อยห้าสิบแปดบาท)

รายได้จำแนกเป็นตลาดแต่ละประเภท

คนไทยยิ้มได้ 25,912,975 ร้อยละ 86.15%

ท้องถิ่นสุขใจ 1,273,505 ร้อยละ 4.23%

ของดีจังหวัด 1,376,560 ร้อยละ 4.58%

Modern Trade 1,138,614 ร้อยละ 3.79%

ชุมชน ธ.ก.ส. 320,258 ร้อยละ 1.06%

ถนนสายวัฒนธรรม 58,200 ร้อยละ 0.19%

*จัดทำโดย กลุ่มงานศูนย์ดำรงธรรมจังหวัด*

*สำนักงานจังหวัดอ่างทอง*